የሱዳንና የግብጽ  ውጭ ጉዳይ ሚንስትሮች ተወያዩ
የሱዳን የውጭ ጉዳይ ሚኒስትር ከግብጹ አቻቸው ጋር በሀገራቱ ወቅታዊ ጉዳይ በካይሮ ተወያዩ ፡፡ ውይይቱ በሁለቱ ሀገራት መካከል የተፈጠረውን ውጥረት ለማርገብ ያለመ እንደሆነ ተነግሯል፡፡ሁለቱ  ተጎራባች ሀገራት ግብፅና ሱዳን  ከሜዲትራንያን የባህር ዳርቻ እስከ ምስራቅ አፍሪካ የተዘረጋ በጋራ የሚጋሩት አዋሳኝ ድንበር አላቸው፡፡ሆኖም ከቅርብ ጊዜያት ወዲህ ይህ የጋራ ድንበራቸው ከሚያስተሳስራቸው ይልቅ የሚያለያያቸው ጉዳይ ሆኗል፡፡በእንግሊዝ የቅኝ አገዛዝ ዘመን ወደ ግብፅ በተጠቃለለችው የኃላያብ ግዛት የይገባኛል ጥያቄ ውጥረት ውስጥ በመግባታቸው የካይሮና የካርቱም ግንኙነት ሆድና ጀርባ ከሆነ ወራትን አስቆጠሯል፡፡ሱዳን የግዛት ይገባኛል ጥያቄውን እኤአ በ1985 የፈረንጆቹ ዓመት ጉዳዩን ለተባበሩት መንግስታት ድርጅት የጸጥታው ምክር ቤት አቅርባለች፡፡ይህንን ጉዳይ ግን ግብፅ ለየትኛው የዓለም ሸምጋይ አካል ለማቅረብ ፈቃደኛ ሆናም አታውቅም፡፡ይቺ የሀላያብ ግዛት  በሁለቱ ሀገራት መካከል በየወቅቱ  ለሚነሳ ግጭት መንስዔ ሆናለች፡፡የግብፁ የውጭ ጉዳይ ሚኒስትር ሳሚ ሽኩሪ የሱዳን አቻቸውን ኢብራሂም ጋንዱርን በካይሮ ተቀብለው አነጋግረዋል፡፡ለወራት በቀጠለው የሁለቱ ሀገራት የድንበር ቀውስ ውጥረትን  ለማርገብ ነው የአሁኑ የሁለቱ ሀገራት ሚኒስትሮች ውይይት፡፡የሁለቱ ሀገራት ሚኒስትሮች ከአሁን ቀደም  በሀገራቱ መካከል የተፈጠረውን ቀውስ እልባት ስለሚያገኝበት ጉዳይ ለመወያየት የያዙት ቀጠሮ መሰረዙ ይታወሳል፡፡ሁለቱ ሚኒስትሮች አሁን በካይሮ ከተገናኙ በኃላ በሰጡት ጋዜጣዊ መግለጫ  ግልፅነት በተሞላበት ሁኔታ ሃላያብ  በተባለችው የሁለቱ ሀገራት አዋሳኝ የድንበር ግዛት ያላቸውን ልዩነት ለመፍታት እንደተወያዩ ገልፀዋል፡፡የግብጹ  የውጭ ጉዳይ ሚኒስትር ሳሚ ሽኩሪ በንግግራቸው ሁለታችን አሁን በተፈጠረው ውዝግብና አለመግባባት ዙሪያ ግልፅ ውይይት አድርገናል ወደ ተግባርም ለመቀየር ተስማምተናል ብለዋል፡፡የሱዳን አቻቸው ጋንዳውር በበኩላቸው ለሀገሪቱ ፕሬዝዳንት አብደል ፈታህ አልሲሲ በሁለቱ ሀገራት መካከል ሊኖር ስለሚገባወ የሁለትዮሽ ግንኙነት ከአልበሽር የተሰጣቸውን መልዕክት ማድረሳቸውን ገልፀዋል፡፡ከዚህ በተጨማሪ ሀገራቸው ከግብፅ ጋር ያላትን የደህንነትና የኢኮኖሚዊ ግንኙነት በአዲስ ምዕራፍ ለመጀመር መዘጋጀቷን ገልፀዋል፡፡ ይሁን እንጅ የተለያዩ የመገናኛ ብዙሃን እንደዘገቡት ሁለቱ ሀገራት አሁን ለገቡበት የድንበር ውዝግብ መፍትሔ ተጨባጭ ውይይት ስለማድረጋቸው ማረጋገጫ አልተገኘም ሲሉ ተደምጠዋል፡፡ግብጽና ሱዳን አሁን ውጥረት ከገቡበት የዋሳኝ ድንበር ቀውስ ውጭ ቀደም ሲል ሱዳን ግብፅን አማፅያንን ትደግፋለች ስትል ተችታለች፡፡በዚህም ከግብፅ የምታስገባቸውን የግብርና ምርቶችን እና የእንስሳት ተዋዕዖዎች ወደ ሀገራ እንዳይገቡ ማገዷን ተከትሎ ካይሮን ክፉኛ አስቆጥቷል፡፡( ምንጭ: ፕሬስ ቲቪና አልጀዚራ) 